turjo4nis/wikipedia-bn-dump-20250701 huggingface dataset:
মশলা চা

মশলা চা দক্ষিণ এশিয়ার এক জনপ্রিয় পানীয়, যা প্রাক-আধুনিক ভারতীয় উপমহাদেশ থেকে উদ্ভূত। মশলা চা প্রস্তুত করার জন্য দুধ ও পানিতে (বা জলে) কালো চা (সাধারণত সিটিসি চা) প্রস্তুত করে তাতে চিনি, সুগন্ধী ভেষজ ও মশলা যোগ করা হয়।

ভারত থেকে উদ্ভূত এই পানীয় বিশ্বজুড়ে খ্যাতি অর্জন করেছে এবং এটি অনেক কফিহাউস ও চাঘরের বৈশিষ্ট্য।

ইতিহাস
ব্রিটিশরা জনপ্রিয় পানীয় হিসাবে ভারতে চায়ের প্রচলন শুরু করেছিল। প্রাচীনকাল থেকে আসাম অঞ্চলে বন্য চাগাছ ফলত, কিন্তু ভারতীয়রা ঐতিহাসিক কারণে চাকে একধরনের ভেষজ ওষুধ হিসাবে দেখত, বিনোদনমূলক পানীয় হিসাবে নয়।

১৮৩০-এর দশকে ব্রিটিশ ইস্ট ইন্ডিয়া কোম্পানি চায়ে চীনের একচ্ছত্র আধিপত্য নিয়ে চিন্তিত ছিল, যা তাদের বাণিজ্যের এক বড় অংশ ছিল এবং তৎকালীন ব্রিটেনে চা গ্রহণের হার প্রতি বছর মাথাপিছু । তখন ব্রিটিশ ঔপনিবেশিকেরা অসমীয়া চাগাছের অস্তিত্বের কথা জানতে পেরেছিল এবং সেখানে স্থানীয়ভাবে চায়ের চাষ শুরু করেছিল। ১৮৭০ সালে ব্রিটেনে গ্রহণ করা চায়ের ৯০ শতাংশ চীন থেকে আসত, কিন্তু ১৯০০ সালে এটি ১০ শতাংশে নেমে এসেছিল এবং এর জায়গায় ভারত (৫০%) ও সিংহল (৩৩%) থেকে ব্রিটেনের বেশিরভাগ চা আসত।

কিন্তু ভারতের মধ্যে কালো চা কমই গ্রহণ করা হতো। তবে বিংশ শতাব্দীর শুরুতে ইন্ডিয়ান টি অ্যাসোসিয়েশনের উদ্যোগে এক প্রচারমূলক অভিযান চালানো হয়েছিল, যা কারখানা, খনি ও বস্ত্র মিলের শ্রমিকদের জন্য চা বিরতির ব্যবস্থা করতে উৎসাহিত করেছিল। ক্রমবর্ধমান রেল ব্যবস্থাজুড়ে বিভিন্ন চাওয়ালার জন্য ভারতে চা আরও জনপ্রিয় হয়েছিল।

উপকরণ

চা
ভারতীয় উপমহাদেশের বেশিরভাগ মশলা চা রেসিপির ভিত্তি হিসাবে কালো চা ব্যবহার করা হয়, যার মধ্যে আসামের কালো চা সবচেয়ে বেশি ব্যবহৃত। তবে বিভিন্নরকমের চায়ের মিশ্রণকেও ভিত্তি হিসাবে ব্যবহার করা যায়। ভারতীয় মশলা চা রেসিপির ক্ষেত্রে সাধারণত আসাম, দার্জিলিং ও নীলগিরি চা ব্যবহার করা হয়।

টীকা

তথ্যসূত্র

ভারতীয় চা
বাঙালি খাবার
দুধ চা
পাকিস্তানি চা
নেপালি চা
শ্রীলঙ্কার পানীয়
তাকাশি হিবিকি

তাকাশি হিবিকি (জন্ম ১৯৬৩) হলেন একজন জাপানি বিজ্ঞানী এবং প্রকৌশলী। তিনি পারডু বিশ্ববিদ্যালয়ের নিউক্লিয়ার ইঞ্জিনিয়ারিং এর ইমেরিটাস অধ্যাপক এবং সিটি ইউনিভার্সিটি অব হংকংয়ের তাপীয়-তরল প্রকৌশল বিভাগের এর চেয়ার অধ্যাপক।

প্রাথমিক জীবন এবং শিক্ষা  
হিবিকি ১৯৬৩ সালে জাপানের কিয়োটোতে জন্মগ্রহণ করেন। তিনি ১৯৮৫ সালে ওসাকা বিশ্ববিদ্যালয় থেকে স্নাতক হন। এরপর ১৯০৯ সালে তিনি তার পিএইচডি ওসাকা বিশ্ববিদ্যালয়ের কেমিক্যাল ইঞ্জিনিয়ারিং বিভাগ থেকে অধ্যাপক তাকাশি কাতায়ামার তত্ত্বাবধানে করেন।

কর্মজীবন 
১৯৯০ সালে পিএইচডির কাজ শেষ করার পর হিবিকি  কিয়োটো ইউনিভার্সিটির রিসার্চ রিঅ্যাক্টর ইনস্টিটিউটে একজন সহকারী অধ্যাপকের পদে যোগ দেন। পরে ১৯৯৭ সালে তিনি সহযোগী অধ্যাপকের পদে উন্নীত হন। ২০০৬ সালে হিবিকিকে  পারডু ইউনিভার্সিটির স্কুল অব নিউক্লিয়ার ইঞ্জিনিয়ারিং-এ পূর্ণ অধ্যাপক হওয়ার জন্য আমন্ত্রণ জানানো হয়।  ২০১৮ সালে তিনি প্রফেসর ইমেরিটাস হন। হিবিকি বর্তমানে সিটি ইউনিভার্সিটি অব হংকংয়ের তাপীয়-তরল প্রযুক্তি বিভাগের চেয়ার প্রফেসর। হংকং সরকার হিবিকিকে গ্লোবাল স্টেম প্রফেসরশিপ পদ দিয়েছে।

১৯৯৪ সালে হিবিকি সর্বপ্রথম একটি স্থির তাপীয় নিউট্রন রশ্মি ব্যবহার করে একটি উচ্চ রেজোলিউশনযুক্ত নিউট্রন রেডিওগ্রাফি কৌশল তৈরি করেন। এই কৃতিত্বের জন্য তিনি জাপানের পারমাণবিক শক্তি সোসাইটি থেকে ১৯৯৫ সালের প্রতিশ্রুতিবদ্ধ প্রচেষ্টা পুরস্কারে ভূষিত হন। তিনি ইন্টারন্যাশনাল জার্নাল অব মাল্টিফেজ ফ্লো- মৌলিক গঠনমূলক সমীকরণের উপর একটি গবেষণা নিবন্ধ প্রকাশ করেন। এই সমীকরণগুলি মিশিমা-হিবিকি সমীকরণ নামে পরিচিত। ১৯৭৪ সালের ১ নভেম্বর থেকে ২০১৮ সাল পর্যন্ত ইন্টারন্যাশনাল জার্নাল অব মাল্টিফেজ ফ্লো- এ প্রকাশিত সমস্ত গবেষণাপত্রের মধ্য তার  গবেষণাপত্রটি প্রথম স্থান অধিকার করে। তিনি হিবিকি-ইশি সমীকরণ নামে পরিচিত ইন্টারফেসিয়াল এরিয়া ট্রান্সপোর্ট সমীকরণ তৈরি করেন। এই সমীকরণটি একটি বাণিজ্যিক কম্পিউটেশনাল তরল গতিবিজ্ঞানের কোডে প্রয়োগ করা হয়েছে।  তিনি থার্মো-ফ্লুইড ডায়নামিক্স অব টু-ফেজ ফ্লো বইটির সহ-লেখক।

স্বীকৃতি এবং পুরস্কার 
১৯৯৫ সালে জাপানের পারমাণবিক শক্তি সোসাইটি তাকে প্রতিশ্রুতিবদ্ধ প্রচেষ্টা পুরস্কার প্রদান করে। ২০০১ সালে জাপানের মাল্টিফেজ ফ্লো সোসাইটি তাকে প্রিমিনেন্ট মনোগ্রাফ অ্যাওয়ার্ড দেয়। ২০০১ সালে আমেরিকান নিউক্লিয়ার সোসাইটি তাকে একজন তরুণ প্রকৌশলী হিসাবে ইয়ং ইঞ্জিনিয়ারিং অ্যাচিভমেন্ট অ্যাওয়ার্ড প্রদান করে। ২০০৫ সালে জাপান সোসাইটি ফর মাল্টিফেজ ফ্লো তাকে গবেষণা ও উন্নয়ন পুরস্কার দিয়ে সম্মান জানায়। 
২০০৭ সালে অ্যাটমিক এনার্জি সোসাইটি অব জাপানের থার্মাল-হাইড্রলিক্স ডিভিশন তাকে ইঞ্জিনিয়ারিং অ্যাচিভমেন্ট অ্যাওয়ার্ড দেয়। ২০১০ সালে জাপানিজ সোসাইটি ফর মাল্টিফেজ ফ্লো তাকে প্রিমিনেন্ট মনোগ্রাফ অ্যাওয়ার্ড প্রদান করে। ২০১১ সালে হিট ট্রান্সফার সোসাইটি জাপান থেকে তিনি বিশিষ্ট পরিষেবা পুরস্কার পান। ২০১১ সালে তিনি আমেরিকান নিউক্লিয়ার সোসাইটির ফেলো নির্বাচিত হন।২০১৫ সালে জাপান সোসাইটি অব মেকানিক্যাল ইঞ্জিনিয়ার্স থেকে সর্বশ্রষ্ট গবেষণাপত্রের পুরস্কারটি পান। ২০১৫ সালে হিবিকিকে ওসাকা বিশ্ববিদ্যালয় থেকে ওসাকা বিশ্ববিদ্যালয় গ্লোবাল অ্যালামনাই ফেলো প্রদান করা হয়। ২০১৬ সালে জাপানের অ্যাটমিক এনার্জি সোসাইটি তাকে পারমাণবিক বিজ্ঞান ও প্রযুক্তিতে বিশেষ অবদানের জন্য পুরস্কার প্রদান করে। ২০১৮সালে জাপানিজ সোসাইটি ফর মাল্টিফেজ ফ্লো তাকে প্রিমিনেন্ট মনোগ্রাফ অ্যাওয়ার্ড দিয়ে সম্মান জানায়

তথ্যসূত্র 

১৯৬৩-এ জন্ম
জীবিত ব্যক্তি
জাপানি বিজ্ঞানী
ওসাকা বিশ্ববিদ্যালয়ের প্রাক্তন শিক্ষার্থী
আইফোন ১৫ প্রো

আইফোন ১৫ প্রো এবং আইফোন ১৫ প্রো মাক্স হল অ্যাপল ইনক দ্বারা ডিজাইন করা, বিকশিত এবং বাজারজাত করা স্মার্টফোন। এগুলি হল সপ্তদশ প্রজন্মের ফ্ল্যাগশিপ আইফোন, আইফোন ১৪ প্রো এবং আইফোন ১৪ প্রো মাক্স-এর পরে। ১২ সেপ্টেম্বর, ২০২৩ সালে ক্যালিফোর্নিয়ার কিউপারটিনোতে অ্যাপল পার্কে অ্যাপল ইভেন্ট চলাকালীন আইফোন ১৫ এবং আইফোন ১৫ প্লাসের পাশাপাশি ডিভাইসগুলি উন্মোচন করা হয়েছিল। প্রি-অর্ডার ১৫ সেপ্টেম্বর ২০২৩ সাল থেকে শুরু হয়েছিল এবং ডিভাইসগুলি সাধারণ মানুষের জন্য উপলব্ধ করা হয়েছিল ২২ সেপ্টেম্বর, ২০২৩ সালে।

তথ্যসূত্র 

আইফোন
২০২৩-এ প্রবর্তিত মোবাইল ফোন
৪কে ভিডিও রেকর্ডিং সহ মোবাইল ফোন
একাধিক পিছনের ক্যামেরা সহ মোবাইল ফোন
ফ্ল্যাগশিপ স্মার্টফোন
সত্যধর্ম

সত্যধর্ম () হলো 'চিরন্তন সত্য' এর মতবাদ। এটি একেশ্বরবাদী নতুন ধর্মীয় আন্দোলন, যা সনাতন ধর্মের একাত্মবাদকে বোঝায়। হিন্দুধর্ম ও বৌদ্ধধর্মও একেশ্বরবাদীতার সত্যতাকে স্বীকার করে। কিন্তু বিশেষত হিন্দুধর্মে বর্তমানে পৌত্তলিকতা বা বহু ঈশ্বরবাদীতাকে মুক্তির উপায় হিসেবে বিবেচনা করে। সত্যধর্ম মূলত সনাতন ধর্মের একাত্মবাদকে বোঝায়। এটি সত্য ও ধর্ম এর সমন্বয়ে গঠিত। প্রজ্ঞাপারমিতা অনুসারে সত্যধর্ম বলতে প্রকৃতধর্মকে বোঝায়। গুরুনাথ সেনগুপ্ত এর প্রতিষ্ঠাতা।

সত্যধর্ম হলো ভক্তিমূলক মতবাদ এবং এর ভিত্তি হলো জীবাত্মা ও পরমাত্মার সম্পর্ক। মতবাদটি অনুসারে, মানুষ তার নিজের কর্মের মাধ্যমে মোক্ষ বা শাস্তি ভোগ করে। এই ধর্মের অনুসারীরা দেবদেবীর মূর্তিপূজায় বিশ্বাস করে না। এটি বর্ণপ্রথাকে স্বীকৃতি দেয় না। এটি নির্বাণের কথা বলে না।

সত্যধর্ম মানবতাবাদ, ব্রাহ্মসমাজ, বৌদ্ধধর্ম, বাউল, ধর্মনিরপেক্ষতা, ভক্তি আন্দোলন ও বাঙালি সংস্কৃতি দ্বারা প্রভাবিত।  এই ধর্মের ৫০০,০০০ থেকে ৮০০,০০০ অনুসারী রয়েছে, যারা পশ্চিমবঙ্গ ও বাংলাদেশ জুড়ে ছড়িয়ে ছিটিয়ে আছে। কিছু ভারতের মহারাষ্ট্রেও রয়েছে।

আরও দেখুন
 যুগধর্ম

তথ্যসূত্র

ভারতে ধর্মের ইতিহাস
নির্গুণ পূজার ঐতিহ্য
হিন্দু সম্প্রদায়
নব্য হিন্দুধর্মীয় আন্দোলন
নব্য ধর্মীয় আন্দোলন
মহিলা নর্ডিক ফুটবল চ্যাম্পিয়নশিপ

মহিলা নর্ডিক ফুটবল চ্যাম্পিয়নশিপ হল নর্ডিক দেশগুলির মধ্যে অনুষ্ঠিত মহিলাদের আন্তর্জাতিক ফুটবল প্রতিযোগিতা। বর্তমানে এটি বিলুপ্ত।

ইতিহাস
প্রতিযোগিতাটি ১৯৭৪ থেকে ১৯৮২ সালের মধ্যে প্রতি বছর অনুষ্ঠিত হয়েছিল। ফিনল্যান্ড, ডেনমার্ক এবং সুইডেন শুরু থেকেই প্রতিযোগিতা করেছিল, নরওয়ে ১৯৭৮ সালে টুর্নামেন্টে যোগ দেয়। আইসল্যান্ড এবং ফ্যারো দ্বীপপুঞ্জ কোনোদিন প্রতিযোগিতায় অংশ নেয়নি।

ফলাফল

পরিসংখ্যান

পদক তালিকা

সর্বকালের পয়েন্ট তালিকা

সর্বোচ্চ গোলদাতা
১০ গোল 
  পিয়া সুনধাগে
৮ গোল 
  লোন স্মিট নিয়েলসেন
৭ গোল 
  অ্যানে ফ্রেডেরিকসেন
  সুজান নিয়েম্যান
  বির্গিটা সডারস্টর্ম
৬ গোল 
  অ্যান জ্যানসন
৫ গোল 
  গোরেল সিনটর্ন
  কারিন ওডলান্ড
৪ গোল 
  অ্যান গ্রেট হস্ট
৩ গোল 
  এভা অ্যান্ডারসন
  ব্রিটা এমসেন
  ইঙ্গে হিন্দক্জায়ের

তথ্যসূত্র

বহিঃসংযোগ
Nordic Championships (Women) - Overview Rec.Sport.Soccer Statistics Foundation

মহিলা নর্ডিক ফুটবল চ্যাম্পিয়নশিপ
মহিলাদের আন্তর্জাতিক ফুটবল প্রতিযোগিতা
১৯৭৪-এ প্রতিষ্ঠিত পুনরাবৃত্ত ক্রীড়া ঘটনা
হিন্দু উপহাস

হিন্দু উপহাস হলো হিন্দুধর্ম ও হিন্দুদের জীবনধারার কিছু ধর্মীয় বিশ্বাসের উপর ভিত্তি করে জাতিগত রসিকতা।

উপহাসগুলির সবচেয়ে সাধারণ বৈশিষ্ট্যগুলির মধ্যে রয়েছে পুরোহিত ও তপস্বীদের নিয়ে ব্যঙ্গ এবং ব্রাহ্মণদের নিয়ে উপহাস যা তাদের ত্রুটি, আচার-অনুষ্ঠান ও অহংকারকে মুদ্রণফলক করে।

তথ্যসূত্র

হিন্দুধর্মের সমালোচনা
স্কট কারসন

স্কট পল কারসন (; জন্ম: ৩ সেপ্টেম্বর ১৯৮৫; স্কট কারসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে গোলরক্ষক হিসেবে খেলেন।

২০০৩ সালে, কারসন ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০০৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন
স্কট পল কারসন ১৯৮৫ সালের ৩রা সেপ্টেম্বর তারিখে ইংল্যান্ডের ওয়াইটহ্যাভেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কারসন ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৮৫-এ জন্ম
জীবিত ব্যক্তি
ইংরেজ ফুটবলার
ফুটবল গোলরক্ষক
ম্যানচেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডের আন্তর্জাতিক ফুটবলার
২০০৬ ফিফা বিশ্বকাপের খেলোয়াড়
অ্যাস্টন ভিলা ফুটবল ক্লাবের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
লিভারপুল ফুটবল ক্লাবের খেলোয়াড়
পুরুষ ফুটবল গোলরক্ষক
লিডস ইউনাইটেড ফুটবল ক্লাবের খেলোয়াড়
শেফিল্ড ওয়েঞ্জডে ফুটবল ক্লাবের খেলোয়াড়
চার্ল্টন অ্যাথলেটিক ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বুরসাস্পোরের খেলোয়াড়
উইগান অ্যাথলেটিক ফুটবল ক্লাবের খেলোয়াড়
ডার্বি কাউন্টি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
সুপার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
অস্কার বব

অস্কার বব (; জন্ম: ১২ জুলাই ২০০৩) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং নরওয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৯ সালে, বব নরওয়ে অনূর্ধ্ব-১৬ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় চার বছর যাবত নরওয়ের বয়সভিত্তিক দলের হয়ে খেলার পর, তিনি ২০২৩ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৩ ম্যাচে ১টি গোল করেছেন।

প্রারম্ভিক জীবন 
অস্কার বব ২০০৩ সালের ১২ই জুলাই তারিখে নরওয়ের অসলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
বব নরওয়ে অনূর্ধ্ব-১৬, নরওয়ে অনূর্ধ্ব-১৭, নরওয়ে অনূর্ধ্ব-১৮, নরওয়ে অনূর্ধ্ব-১৯ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। নরওয়ের বয়সভিত্তিক দলের হয়ে তিনি প্রায় ৪ বছরে ৩৪ ম্যাচে অংশগ্রহণ করে ৬টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 

২০০৩-এ জন্ম
জীবিত ব্যক্তি
নরওয়েজীয় ফুটবলার
ফুটবল ফরোয়ার্ড
ম্যানচেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
নরওয়ের আন্তর্জাতিক যুব ফুটবলার
নরওয়ের আন্তর্জাতিক ফুটবলার
ইংল্যান্ডে প্রবাসী ফুটবলার
পুরুষ ফুটবল মধ্যমাঠের খেলোয়াড়
ফুটবল উইঙ্গার
নরওয়ের অনূর্ধ্ব-২১ আন্তর্জাতিক ফুটবলার
আদম চূড়া অভয়ারণ্য

আদম চূড়া বন্যতা অভয়ারণ্য হলো শ্রীলঙ্কার একটি প্রকৃতি সংরক্ষণ এলাকা। আয়তনের দিক থেকে এটি শ্রীলঙ্কার ৫০টি অভয়ারণ্যের মধ্যে তৃতীয় বৃহত্তম।

অবস্থান 
এটি শ্রীলঙ্কার কেন্দ্রভাগে অবস্থিত সাবরাগমুওয়া এবং মধ্য প্রদেশের মধ্যবর্তী সাবরাগমুওয়া পর্বতমালার অন্তর্গত আদম চূড়া পর্বত ও তার পার্শ্ববর্তী এলাকা জুড়ে বিস্তৃত।

পরিসীমা 
আদম চূড়া বন্যতা অভয়ারণ্যের জন্য কোন নির্দিষ্ট সীমানা নেই। বেশিরভাগ সীমানা সরকারী এবং বেসরকারী খাতের মালিকানাধীন গাছপালা দ্বারা চিহ্নিত করা। পূর্ব সীমানা পরিষ্কার এবং পেড্রোটালাগালা পার্বত্য অঞ্চল এবং হর্টন সমভূমি জাতীয় উদ্যানের সাথে সংযুক্ত।

ইতিহাস 
আদম চূড়া বন্যতা অভয়ারণ্য একটি গ্রীষ্মমণ্ডলীয় বৃষ্টবহুল অরণ্য যা শ্রী পাদা (আদামের শিখর) পর্বতের চারপাশে ২২,৩৭৯ হেক্টর এলাকা জুড়ে বিস্তৃত। শ্রীলঙ্কায় ব্রিটিশ ঔপনিবেশিক শাসনামলে (১৮১৫-১৯৪৮) চা বাগানের জন্য জমি পাওয়ার জন্য আদম চূড়া বন্যতা অভয়ারণ্যের অন্তর্গত একটি বিশাল বনাঞ্চল কেটে ফেলা হয়েছিল; যেমন নুওয়ারা এলিয়া জেলায় এখনও কর্মক্ষম রয়েছে এমন বিশাল চা উত্পাদনকারী এলাকাটি পূর্বে এই বনভূমির অংশ ছিলো। আদম চূড়া বনেে অবশিষ্ট অংশকে ১৯৪০ সালের ২৫ অক্টোবর বন্যপ্রাণ অভয়ারণ্য হিসেবে ঘোষণা করা হয়।

বিবরণ 
অরণ্যের সমোন্নতি রেখাগুলো সমুদ্রপৃষ্ঠ থেকে ১,০০০ থেকে ৭,৩৬০ ফুট পর্যন্ত বিস্তৃত; ফলশ্রুতিতে দ্বীপের অন্যান্য প্রাকৃতিক সংরক্ষিত এলাকার চেয়ে এটি অস্বাভাবিক ভৌগোলিক গঠনের অধিকারী। বেনা সামানালা (৬,৫৭৯ ফুট), দোতালুগালা, ডেটানাগালা, এই অভয়ারণ্যের কিছু উঁচু পর্বত। এছাড়াও এটি কেলানি নদী, কালু গঙ্গা, ওয়ালভে নদী এবং মহাবলী নদীর অনেক উপনদীর জন্মস্থান যেগুলো অভয়ারণ্যের অভ্যন্তরে ডোটালু জলপ্রপাত, গেরাডি জলপ্রপাত, গালাগামা জলপ্রপাত (৬৫৫ ফুট) এবং মাপানানা জলপ্রপাত (৩৩০ ফুট) এর মতো জলপ্রপাত তৈরি করে।

অভয়ার্যে প্রবেশের জন্য ৩টি পথ - হ্যাটন রুট, কুরুভিটা রুট এবং পালাবাদালা রুট রয়েছে যেগুলো বৌদ্ধ ভক্তরা এবং অন্যান্য পর্যটকরা আদম চূড়ায় পৌঁছানোর জন্য ব্যবহার করে থাকে: এদের মধ্যে কুরুভিটা এবং পালাবাদালা রুট ঠিক অভয়ারণ্যের মধ্য দিয়ে গিয়েছে। পুরো বনাঞ্চলটি শ্রীলঙ্কার বন্যপ্রাণী সংরক্ষণ বিভাগের নিয়ন্ত্রণাধীন। এই বনের নিজস্বতা বজায় রাখার জন্য অভয়ারণ্যের অভ্যন্তরে পর্যটকদের থাকা বা ব্যবহারের জন্য কোনও লজ, বাংলো বা এই ধরনের কোনো ব্যবস্থা রাখা হয়নি। তবে শ্রীলঙ্কার বন্যপ্রাণী সংরক্ষণ বিভাগ থেকে অনুমতি নিয়ে পর্যটকদের অভয়ারণ্যে প্রবেশে কোনও নিষেধাজ্ঞা নেই। বৃষ্টির সময় অভয়ারণ্যে প্রবেশ করা পর্যটকদের নিজের জন্য ঝুঁকিপূর্ণ; কারণ অপ্রত্যাশিত বর্ষণ এবং তাৎক্ষণিক বন্যা জীবন-ঝুঁকির মতো পরিস্থিতি সৃষ্টি করতে পারে।

প্রাণী 
এখানে শ্রীলঙ্কার সর্বশেষ সিক্ত অঞ্চলের হাতির প্রজাতিটি দেখা যায়; যাদের ৩০-৫০টি বর্তমানে এখানে অবশিষ্ট রয়েছে। ২০০৯ সালের অক্টোবরে বিশ্বের বিরল প্রজাতির ব্যাং অ্যাডেনোমাস ক্যান্ডিয়ানাস (Adenomus kandianus) এই অভয়ারণ্যে পুনরাবিষ্কৃত হয়, যেটিকে ১৩৩ বছর ধরে বিলুপ্ত বলে মনে করা হচ্ছিলো।

আরও দেখুন 
 শ্রীলঙ্কার সংরক্ষিত এলাকা।

তথ্যসূত্র 

শ্রীলঙ্কার সংরক্ষিত অঞ্চল
প্রাণহুতি

প্রাণহুতি হল মন্ত্র পাঠ করার আচার, যার মাধ্যমে পাঁচটি প্রাণের প্রতি খাবার প্রদানের প্রস্তাবে আহবান করা হয়। কেউ কেউ খাবারের দেবী অন্নপূর্ণেশ্বরীকে আহবান করেন। আনার কেউ কেউ ব্রহ্ম ও হনুমানকে আহবান করে। এটি বেশিরভাগ গোঁড়া ব্রাহ্মণরা তাদের আহার গ্রহণের পূর্বে এই অনুশীলন করে। এটি শ্রাদ্ধের সময়েও সম্পাদিত হয়, পূর্বপুরুষদের আত্মার প্রতি শ্রদ্ধা জানানোর অনুষ্ঠান।

তথ্যসূত্র

হিন্দু অনুশীলন
হিন্দু প্রার্থনা ও ধ্যান
বাচ্চা মুন্সী

বাচ্চা মুন্সী (?-১০ই অক্টোবর, ১৯৮৭) ছিলেন একজন ভারতীয় কমিউনিস্ট রাজনীতিবিদ, যিনি ভারতের কমিউনিস্ট পার্টি (মার্কসবাদী) দলের সদস্য ছিলেন। তিনি কৃষক সভার একজন কৃষক নেতা এবং অবিভক্ত বাংলার দিনাজপুর জেলার তেভাগা আন্দোলনের একজন প্রভাবশালী ব্যক্তিত্ব। তিনি ১৯৭৭ এবং ১৯৮২ সালে পশ্চিমবঙ্গ বিধানসভার বিধায়ক নির্বাচিত হন।

স্বাধীনতা সংগ্রাম ও তেভাগা আন্দোলন 
আসল নাম মজিতুল্লাহ। রুগ্ন ক্ষেতমজুর পরিবারে জন্মগ্রহণ করেন, পরবর্তীতে বহু যুগান্তকারী আন্দোলনে সামিল হন। ১৯৩৯ সালে, বর্তমান বাংলাদেশের অবিভক্ত দিনাজপুরে, চড়া সুদ নেওয়ায় মহাজনদের বিরুদ্ধে বর্গাদারদের নিয়ে জঙ্গি আন্দোলনে ঝাঁপ দেন। তিনি ১৯৪২ সালের দুর্ভিক্ষের সময় জমিদার দেবনাথ সাহা এবং ত্রৈলোক্য সাহার মজুত ভান্ডার ভেঙে দুস্থদের মধ্যে বিতরণ করে দেন। ব্রিটিশদের নজরদারি এড়াতে স্বাধীনতা সংগ্রামী আবদুল্লাহ রসুল তাঁকে বাচ্চা মুন্সী ছদ্মনাম দেন, পরবর্তীতে তিনি এই নামেই সর্বত্র সুপরিচিত অর্জন করেন। ১৯৪৬ সালে ভূস্বামী ও ইংরেজদের অত্যাচার ও নিপীড়নের বিরুদ্ধে রংপুর জেলার নীলফামারীতে বাচ্চা মুন্সী আর নারায়ণ বর্মন-এর নেতৃত্বে তেভাগার ঐতিহাসিক প্রতিরোধ সংঘটিত হয়। তাঁর মিত্র নারায়ণ বর্মণ জমিদারদের গুলিতে শহীদ হন। পূর্ববঙ্গে তাঁর নামে মৃত্যু পরোয়ানা জারি হওয়ায় তিনি চোপড়ার দাসপাড়াতে আশ্রয় নেন। ইসলামপুর মহুকুমায় কমিউনিস্ট পার্টির প্রথম জনসভা ১৯শে নভেম্বর ১৯৫৬ সালে ধনীরহাট, চোপড়ায় সংগঠিত হয়েছিল, যেখানে প্রথমবারের মতো রক্ত-পতাকা উত্তোলন করা হয়েছিল এবং এর একজন উদ্যোক্তা ছিলেন বাচ্চা মুন্সী। তারপর তিনি ১৯৫৯ সালের খাদ্য আন্দোলন সহ অন্যান্য বিখ্যাত কার্যকলাপে সামিল হন। বাচ্চা মুন্সী ১৯৭৭ এবং ১৯৮২ সালে দুবার চোপড়া বিধানসভা থেকে নির্বাচিত হন। তিনি ১০ই অক্টোবর ১৯৮৭ সালে প্রয়াত হন।

নির্বাচনী ইতিহাস

উত্তরাধিকার 
উত্তর দিনাজপুরের চোপড়ায় অবস্থিত বাচ্চা মুন্সী স্মৃতি বালিকা বিদ্যালয়ের নামকরণ করা হয়েছে তার নামেই।

সদর চোপড়ায় অবস্থিত সিপিআইএম-এর ১নং এরিয়া কার্যালয় এবং বালুরঘাট শহরে অবস্থিত পশ্চিম দিনাজপুর জেলা কার্যালয় উভয়ই "বাচ্চা মুন্সি ভবন" নামে নামাঙ্কিত।

তথ্যসূত্র 

ভারতের কমিউনিস্ট পার্টি (মার্ক্সবাদী) এর রাজনীতিবিদ
ভারতীয় রাজনীতিবিদ
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
উত্তর দিনাজপুর জেলার ব্যক্তি
১৯৮৭-এ মৃত্যু
লেবাননের জেলা

লেবাননের নয়টি মোহাফজাত ২৫টি জেলায় (কজায়) বিভক্ত। একমাত্র বৈরূত মোহাফজা জেলায় বিভক্ত নয় এবং আক্কার মোহাফজাটি শুধুমাত্র এক জেলা নিয়ে গঠিত।

জেলাসমূহ আবার পৌরসভাসমূহে বিভক্ত।

জেলাসমূহের তালিকা 

 আক্কার মোহাফজা
 আক্কার জেলা
 বালবেক-হেরমেল মোহাফজা
 বালবেক জেলা
 হেরমেল জেলা
 বৈরূত মোহাফজা
 আলবেকা মোহাফজা
 রাশইয়া জেলা
 পশ্চিম আলবেকা জেলা
 জহলা জেলা
 খসরুয়ান-জুবাইল মোহাফজা
 জুবাইল জেলা
 খসরুয়ান জেলা
 পাহাড় লেবানন মোহাফজা
 আলিয়া জেলা
 বায়াব্দা জেলা
 শূফ জেলা
 মতন জেলা
 নবতিয়া মোহাফজা
 বিনতে জুবাইল জেলা
 হাসবয়া জেলা
 মর্জুয়ূন জেলা
 নবতিয়া জেলা
 উত্তর মোহাফজা
 বত্রূন জেলা
 বশররী জেলা
 কূরা জেলা
 মিনিয়া-দন্নিয়া জেলা
 তারাবুলুস জেলা
 জগর্তা জেলা
 দক্ষিণ মোহাফজা
 সৈদা জেলা
 জিজ্জীন জেলা
 সূর জেলা

তথ্যসূত্র 

এশিয়ার দেশের প্রশাসনিক উপবিভাগ
দেশের দ্বিতীয় স্তরের প্রশাসনিক উপবিভাগ
সোভিয়েত নৌবাহিনী

সোভিয়েত নৌবাহিনী ছিল সোভিয়েত ইউনিয়নের সৈন্যদের একটি বড় দলের মতো। দ্বিতীয় বিশ্বযুদ্ধ নামক একটি বড় যুদ্ধে তারা অত্যন্ত শক্তিশালী এবং গুরুত্বপূর্ণ ছিল। অনেক আগে, ১৯১৭ সালে, সোভিয়েত নৌবাহিনী নামে কিছু তৈরি করা হয়েছিল। এটি ঘটেছে কারণ অক্টোবর বিপ্লব বলে কিছু ঘটেছিল এবং ইউরোপে পরিবর্তন ঘটায়। প্রথমে, এটি রেড আর্মি নামক কিছুর একটি অংশ ছিল, কিন্তু পরে, এটি তার নিজস্ব পৃথক দল হয়ে ওঠে।

সোভিয়েত নৌবাহিনীর তিনটি প্রধান স্থান ছিল যেখানে তারা কাজ করেছিল: বাল্টিক সাগর, কৃষ্ণ সাগর এবং উত্তর সাগর। তারা এই জায়গাগুলিতে শক্তিশালী হতে চেয়েছিল, তাই তারা সেখানে তাদের সামরিক ক্ষমতা উন্নত করার চেষ্টা করেছিল। কিন্তু তাদের একটি সমস্যা ছিল যে তাদের কাছে অন্যান্য নৌবাহিনীর মতো নতুন এবং অভিনব প্রযুক্তি ছিল না।

সোভিয়েত নৌবাহিনীতে সাবমেরিন এবং যুদ্ধজাহাজের মতো সৈন্য ও সরঞ্জামের একটি বড় দল ছিল। তাদের সাহায্য করার জন্য তাদের প্রচুর ভবন এবং জিনিস ছিল। তারা নতুন প্রযুক্তি ব্যবহার করে এবং নতুন ধারণা নিয়ে এসে অর্থ সঞ্চয় করতে সক্ষম হয়েছিল।

সোভিয়েত নৌবাহিনী বিশ্বের বিভিন্ন স্থানে তার জাহাজ পাঠানোর মাধ্যমে আরও বড় হয়েছে, এবং তারা কীভাবে কথা বলে, প্রশিক্ষণ দেয় এবং রাসায়নিকের সাথে কাজ করে তার সংস্থাগুলিকে আরও ভাল করে তোলে।

সোভিয়েত নৌবাহিনী প্রথম বিশ্বযুদ্ধের পরে তৈরি হয়েছিল। ইউরোপের দুটি শক্তিশালী দেশ একত্রিত হলে সোভিয়েত সামরিক বাহিনী প্রস্তুত হতে শুরু করে। প্রথমে, এটি রেড আর্মির অংশ ছিল এবং বেশিরভাগই বাল্টিক সাগরে কাজ করত। তারপর, 19৳৳, এটি নিজস্ব পৃথক নৌবাহিনীতে পরিণত হয়। সোভিয়েত নৌবাহিনী সত্যিই শক্তিশালী ছিল, কিন্তু পূর্ব ইউরোপ এবং বিশ্ববিদ্যালয়গুলোতে তাদের কিছু সমস্যা ছিল। 1991 সালে, সোভিয়েত ইউনিয়ন বিভক্ত হয়।

সোভিয়েত নৌবাহিনী একটি শক্তিশালী যুদ্ধ বাহিনী হয়ে ওঠার জন্য সত্যিই কঠোর পরিশ্রম করেছিল। যুদ্ধের জন্য প্রয়োজনীয় জাহাজ এবং অন্যান্য জিনিস কেনার জন্য তাদের কাছে প্রচুর অর্থ ছিল। তারা তাদের নৌবাহিনীকে আরও শক্তিশালী এবং কঠোর করেছে যাতে তারা যুদ্ধে আরও ভালভাবে লড়াই করতে পারে।

সোভিয়েত নৌবাহিনী তিনটি সাগরে খুব সক্রিয় ছিল: বাল্টিক সাগর, কৃষ্ণ সাগর এবং উত্তর সাগর। যে কোন সংঘাতের জন্য আরও ভালোভাবে প্রস্তুত থাকার জন্য তারা এই এলাকায় তাদের নৌবাহিনীকে আরও বড় এবং শক্তিশালী করেছে।

প্রযুক্তিগত সহায়তা এবং সহায়তা মানে কাউকে তাদের প্রযুক্তিগত সমস্যায় সাহায্য করা। সোভিয়েত নৌবাহিনী, যা নৌকা এবং সাবমেরিনের একটি বড় দলের মতো, অন্যদের কাছ থেকে আরও ভাল প্রযুক্তি এবং সাহায্য পেয়ে নিজেরাই জিনিসগুলির জন্য প্রস্তুত হয়েছিল। তারা শক্তিশালী ছিল কারণ তাদের সত্যিই ভাল নৌকা, সাবমেরিন এবং হেলিকপ্টারের প্রযুক্তি ছিল।

সোভিয়েত নৌবাহিনী নতুন প্রযুক্তি ব্যবহার করে এবং নতুন ধারণা নিয়ে আসার মাধ্যমে তার অর্থ এবং কোথায় অবস্থিত তা পরিবর্তন করেছে।

তথ্যসূত্র

সোভিয়েত নৌবাহিনী
সোভিয়েত ইউনিয়নের সামরিক বাহিনী
১৯১৮-এ রাশিয়ায় প্রতিষ্ঠিত
মেলখুম ট্রেইল

মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নে অবস্থিত একটি গিরিপথ।

ইতিহাস 
মেল একপ্রকার লতা, যা মাছের চেতনানাশক হিসাবে কাজ করে। স্থানীয়রা একসময় মাছ শিকারের জন্য কুমের পানিতে মেল লতার রস ছিটিয়ে দিত। রস ছিটানোর কিছুক্ষণ পর কুমের পানিতে থাকা মাছ (বিশেষ করে চিংড়ি) মরে ভেসে উঠত। এভাবে মাছ শিকার করতে করতে একসময় এই অঞ্চলের নাম হয়ে উঠে মেলকুম বা মেলখুম।

অবস্থান 
মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নের সোনাপাহাড় এলাকায় অবস্থিত।

বর্ণনা 
মেলখুমের প্রবেশপথের দুই পাশে প্রায় ১০০ থেকে ২০০ ফুট খাড়া উঁচু পাহাড় আড়াআড়িভাবে দাঁড়িয়ে আছে। পাহাড়ের মাঝখানে রয়েছে সরু পিচ্ছিলপথ। চলার পথটি খুব সরু হওয়ায় ভিতরে সূর্যের আলো প্রবেশ করতে পারে না। ফলে দিনের বেলায়ও কূপটি ঘন অন্ধকার হয়ে থাকে। এছাড়া, কূপের কিছু কিছু জায়গায় গভীরতা খুব বেশি হওয়ায় এটি ভয়ানক দেখায়।

কীভাবে যাবেন? 
ঢাকা অথবা চট্টগ্রাম শহর থেকে বাস বা ট্রেনে করে সোনাপাহাড়ের নাহার এগ্রো আসতে হবে। সেখান থেকে পূর্বদিকের রাস্তা ধরে ৫ মিনিট হাঁটলে রেললাইন পাওয়া যাবে। রেললাইন পার হওয়ার পর মাটির রাস্তা ধরে ১৫-২০ মিনিট হাঁটলে একটি কালভার্ট দেখা যাবে। কালভার্টের ডানদিকে একটি পাথরবিহীন সরু ছড়া রয়েছে। ছড়া হতে উজানের দিকে ৪৫-৫০ মিনিট হাঁটলে মেলখুম ট্রেইল দেখা যাবে।

সতর্কতা 
সাঁতার না জানলে ও শ্বাসকষ্ট বা ঠান্ডাজনিত সমস্যা থাকলে মেলখুমে না যাওয়া উচিত। কারণ খুমের পানি অনেক ঠান্ডা। এছাড়া, জায়গাটি মোবাইল নেটওয়ার্কের আওতাভুক্ত নয়।

নিষেধাজ্ঞা 
২০২৩ সালের ১৪ মার্চ ও ২৪ এপ্রিল মেলখুমে ঘুরতে এসে ১৩ জন পর্যটক আটকা পড়ে। পরে জোরারগঞ্জ থানা পুলিশ দীর্ঘ ৮ ঘণ্টা অভিযান চালিয়ে তাদেরকে উদ্ধার করে। জোরারগঞ্জ থানার ভারপ্রাপ্ত কর্মকর্তা জাহেদ হোসেন বলেন, "মেলকুম গিরিখাতটি দুর্গম এলাকায় হওয়ায় দিনের আলো কমে গেলেই পর্যটকেরা দিক ভুল করেন। অভিজ্ঞ গাইড ছাড়া এ স্থানে না যেতে পর্যটকদের অনুরোধ করা হচ্ছে। এ ধরনের ঘটনা রোধে বন বিভাগ ও উপজেলা প্রশাসনের সহায়তায় আমরা ব্যবস্থা গ্রহণ করবো।" এরই মধ্যে বনবিভাগ কর্তৃক মেলখুমের বিভিন্ন প্রবেশপথে সতর্কীকরণ বিজ্ঞপ্তি ও সাইনবোর্ড টাঙানো হয়েছে।

চিত্রশালা

আরও দেখুন 
 চালন্দা গিরিপথ

তথ্যসূত্র 

বাংলাদেশের পর্বত গিরিপথ
চট্টগ্রাম জেলার দর্শনীয় স্থান
মীরসরাই উপজেলার দর্শনীয় স্থান
মীরসরাই উপজেলা
মৌলিক জীববিদ্যার জন্য জাতীয় প্রতিষ্ঠান, জাপান

মৌলিক জীববিদ্যার জন্য জাতীয় প্রতিষ্ঠান, বা,  (এনআইবিবি - NIBB) হলো জাপানের আইচি প্রশাসনিক অঞ্চলের ওকাজাকি শহরে অবস্থিত একটি গবেষণা প্রতিষ্ঠান এবং স্নাতকোত্তর পর্যায়ের বিশ্ববিদ্যালয়। এটি জাপানে সরকারি এবং বেসরকারি বিশ্ববিদ্যালয় ও গবেষণা প্রতিষ্ঠানগুলোর সাথে মিলিতভাবে জীববিদ্যা সম্পর্কিত গবেষণার উন্নয়নের লক্ষ্যে ১৯৭৭ সালে প্রতিষ্ঠা করা হয়।

গবেষণা
যদিও ইনস্টিটিউটের প্রাথমিক দৃষ্টিপাত করা হয়েছে মৌলিক জীববিজ্ঞানে, তবে সেখানে গবেষণায় বিভিন্ন ধরনের জৈবিক ক্ষেত্র রয়েছে, যেমন কোষবিদ্যা, উন্নয়ন জীববিজ্ঞান, স্নায়ুবিজ্ঞান, বিবর্তনীয় জীববিজ্ঞান, পরিবেশ জীববিদ্যা এবং গাণিতিক জীববিজ্ঞান। , এনআইবিবি-তে পরিচালিত গবেষণার ফলাফল সায়েন্স, নেচার এবং প্রসিডিংস অফ দ্যা ন্যাশনাল একাডেমি অফ সায়েন্সেস -এর মতো সমকক্ষ পর্যালোচনা করা প্রকাশনাগুলিতে নিয়মিত প্রকাশিত হয়।

শিক্ষা
একটি গবেষণা প্রতিষ্ঠান হওয়ার পাশাপাশি এনআইবিবি উচ্চ শিক্ষার একটি প্রতিষ্ঠান হিসেবেও কাজ করে। যেমন, এটি দ্যা গ্র্যাজুয়েট ইউনিভার্সিটি ফর অ্যাডভান্সড স্টাডিজ, সোকেনডাইের লাইফ সায়েন্স স্কুলের মৌলিক জীববিদ্যা বিভাগ গঠন করে। বিভাগটি বিশ্ববিদ্যালয়ের স্নাতকদের জন্য পাঁচ বছরের ডক্টরাল প্রোগ্রাম এবং ইতোমধ্যে মাস্টার্স কোর্স সম্পন্ন করা শিক্ষার্থীদের জন্য তিন বছরের সিনিয়র ডক্টরাল কোর্স অফার করে।

অন্যান্য বিশ্ববিদ্যালয় এবং প্রতিষ্ঠানে তালিকাভুক্ত স্নাতক শিক্ষার্থীরাও এনআইবিবি-এর অধ্যাপকদের তত্ত্বাবধানে নির্দিষ্ট সময়ের জন্য সেখানে গবেষণা করার সুযোগ পায়।

আন্তর্জাতিক সহযোগিতা
প্রতিষ্ঠানটি আন্তর্জাতিক বৈজ্ঞানিক সম্প্রদায় এবং জাপানের গবেষকদের মধ্যে সহযোগিতা ও যোগাযোগর ক্ষেত্রে বিভিন্ন সম্মেলন, সেমিনার এবং হাতে-কলমে ব্যবহারিক কোর্স আয়োজনের মাধ্যমে একটি প্রবেশ-দ্বার হিসেবে কাজ করে।

সংগঠন
এনআইবিবি-এর মহাপরিচালক এর কার্যক্রম তত্ত্বাবধান করেন এবং এর পরিচালনা ও ব্যবস্থাপনার সম্পাদনের জন্য এনআইবিবি-এতে কর্মরত অধ্যাপক এবং এনআইবিবি-এর বাইরের সমান সংখ্যক নেতৃস্থানীয় জীববিজ্ঞানীদের সমন্বয়ে গঠিত একটি উপদেষ্টা কমিটির সহায়তায় নেন।

এনআইএনএস
২০০৪ সালে এনআইবিবি অন্য চারটি জাতীয় প্রতিষ্ঠান - জাপানের জাতীয় জ্যোতির্বিদ্যা পর্যবেক্ষণ কেন্দ্র (National Astronomical Observatory of Japan), ন্যাশনাল ইনস্টিটিউট ফর ফিউশন সায়েন্স (National Institute for Fusion Science), ন্যাশনাল ইনস্টিটিউট ফর ফিজিওলজিক্যাল সায়েন্স (National Institute for Physiological Sciences) এবং ইনস্টিটিউট ফর মলিকুলার সায়েন্স (Institute for Molecular Science) - সাথে জোটবদ্ধভাবে এই পাঁচটি প্রতিষ্ঠানের গবেষকদের মধ্যে সহযোগিতার বৃদ্ধি করতে ন্যাশনাল ইনস্টিটিউট অফ ন্যাচারাল সায়েন্সেস, জাপান (National Institutes of Natural Sciences, Japan - NINS) প্রতিষ্ঠা করে।

তথ্যসূত্র

বহিঃসংযোগ
এনআইবিবি অফিসিয়াল ওয়েবসাইট
এনআইএনএস অফিসিয়াল ওয়েবসাইট 

জাপানের গবেষণা ইনস্টিটিউট
জাপানে বিজ্ঞান ও প্রযুক্তি